rejauldu/bengali-wikipedia huggingface dataset:
দুবাই হিন্দু মন্দির হলো সংযুক্ত আরব আমিরাতের দুবাইয়ে অবস্থিত একটি হিন্দু মন্দির ।   সেবা  মন্দিরটি কেবলমাত্র একটি প্রার্থনা কক্ষ যার দুই পাশে দুটি বেদীতে একটিতে শিব এবং অন্যটিতে কৃষ্ণের পূজা অর্চনা করা হয় । এখানে সংযুক্ত আরব আমিরাতে অবস্থিত হিন্দুদের বিয়ের অনুষ্ঠানও সম্পূর্ণ  করা হয় ।When expats tie the knot  . Gulf News. Nov 2, 2007   বর্ণনা  ১৯৫৮ সালে, শেখ রশিদ বিন সাঈদ আল মাকতুম বুর দুবাইতে পুরানো ধাঁচের দোকানগুলির উপরে প্রথম তলায় একটি হিন্দু মন্দির নির্মাণের অনুমতি দেন ।  এই শপিং সেন্টারটি "বুর দুবাই ওল্ড সোক" নামে পরিচিত এবং দুবাই ক্রিক এর পশ্চিমে বুর দুবাই নামে পরিচিত এলাকায় অবস্থিত ।   তথ্যসূত্র   বিষয়শ্রেণী:দুবাইয়ের ধর্মীয় ভবন ও স্থাপনা বিষয়শ্রেণী:সংযুক্ত আরব আমিরাতের হিন্দু মন্দির বিষয়শ্রেণী:সংযুক্ত আরব আমিরাতে হিন্দুধর্ম বিষয়শ্রেণী:দেশ অনুযায়ী হিন্দুধর্ম বিষয়শ্রেণী:এশিয়ায় হিন্দুধর্ম বিষয়শ্রেণী:দুবাইয়ের ভবন ও স্থাপনা
আব্দুস সাত্তার বাংলাদেশের ঝিনাইদহ জেলার রাজনীতিবিদ ও ঝিনাইদহ-৪ আসনের সাবেক সংসদ সদস্য।   প্রাথমিক জীবন  আব্দুস সাত্তার ঝিনাইদহে জন্মগ্রহণ করেন।   রাজনৈতিক জীবন  আব্দুস সাত্তার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ঝিনাইদহ-৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সম্ভাব্য জীবিত ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জীবিত ব্যক্তি
আব্দুর রাজ্জাক (১৯১৪ - ২৮ নভেম্বর, ১৯৯৯) বাংলাদেশের একজন বিশিষ্ট শিক্ষাবিদ এবং বুদ্ধিজীবী। ১৯৭৩ সালের প্রথমদিকে ভারতের দিল্লি বিশ্ববিদ্যালয় তাকে পিএইচডি ডিগ্রি প্রদান করে। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে মনোনীত করে।  তার জ্ঞানের পরিধি বিস্তৃত ছিল বিশেষত প্রাচ্যতত্ত্ব, ইতিহাস ও রাজনীতিতে। তিনি 'শিক্ষকদের শিক্ষক' হিসেবে অভিহিত হতেন। তার অনুগামীদের মধ্যে শুধু বুদ্ধিজীবী নয়, শেখ মুজিবুর রহমানসহ অনেক রাজনৈতিক নেতাও ছিলেন।   প্রাথমিক জীবন   রাজ্জাক ১৯১৪ সালে ঢাকার নবাবগঞ্জ উপজেলার পাড়াগ্রামে তাঁর মাতুলালয়ে জন্মগ্রহণ করেন। তার বাবা আব্দুল আলি একজন পুলিশ অফিসার ছিলেন। তার পৈতৃক নিবাস ছিলো ঢাকা জেলার কেরাণীগঞ্জ থানার আলীনগর গ্রামে। উনার শৈশব কাল কলাতিয়াতেই কেটেছে। শৈশবের লেখাপড়ার হাতে খড়িও কলাতিয়া স্কুলে। বেশ ক’বছর কলাতিয়ায় তার শৈশব কাটলেও পরবর্তীকালে তারা স্বপরিবরে ঢাকায় স্থানন্তরিত হন। ঢাকার মুসলিম সরকারি উচ্চ বিদ্যালয় থেকে মাধ্যমিক এবং ঢাকা কলেজ থেকে উচ্চ-মাধ্যমিক পাস করেন। ১৯৩১ সালে তিনি ঢাকা বিশ্ববিদ্যালয়ের রাজনৈতিক অর্থনীতি বিভাগে ভর্তি হন। ১৯৩৬ সালে তিনি প্রথম শ্রেণিতে স্নাতকোত্তর পাস করেন। তিনি লন্ডন স্কুল অফ ইকোনমিক্সে অধ্যাপক হ্যারল্ড লাস্কির অধীনে পিএইচডি করার জন্যে লন্ডন গমন করেন; তবে লাস্কি পরলোকগমন করায় তার থিসিস মূল্যায়ন করার মতো কেউ নেই এই বিবেচনায় তিনি থিসিস জমা না-দিয়েই (অর্থাৎ কোনো ডিগ্রি ছাড়াই) দেশে প্রত্যাবর্তন করেন।   কর্মজীবন  ১৯৩৬ সালে তিনি ঢাকা বিশ্ববিদ্যালয়ের রাজনৈতিক-অর্থনীতি বিভাগে প্রভাষক হিসেবে যোগ দেন। পরবর্তীতে এ বিভাগ থেকে অর্থনীতি এবং রাষ্ট্রবিজ্ঞান দুটি পৃথক বিভাগ প্রতিষ্ঠিত হলে তিনি রাষ্ট্রবিজ্ঞান বিভাগে যোগ দেন। পদোন্নতির আবেদন করতেন না বিধায় তিনি দীর্ঘকাল জ্যৈষ্ঠ প্রভাষক হিসেবে কর্মরত ছিলেন। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে নিয়োগ দিলে তিনি ঢাকা বিশ্ববিদ্যালয় থেকে অবসর নেন।   প্রকাশিত গ্রন্থ   থাম্ব|আব্দুর রাজ্জাক (বায়ে) এবং আহমদ ছফা (ডানে)  প্রফেসর আব্দুর রাজ্জাক অল্প কিছু প্রবন্ধ ছাড়া কিছুই রচনা না করলেও তার অসাধারণ জ্ঞান ও প্রজ্ঞার কারণে কিংবদন্তির খ্যাতি অর্জন করেন। আহমদ ছফা তাকে নিয়ে যদ্যপি আমার গুরু নামে একটি বই রচনা করেছেন। এছাড়া সরদার ফজলুল করিম তার সাথে আলাপচারিতার ওপর ভিত্তি করে একটি বই লিখেছেন ঢাকা বিশ্ববিদ্যালয় ও পূর্ববঙ্গীয় সমাজঃ অধ্যাপক আব্দুর রাজ্জাকের আলাপচারিতা।   তথ্যসূত্র    বহিঃসংযোগ   বিষয়শ্রেণী:১৯১৪-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশের জাতীয় অধ্যাপক বিষয়শ্রেণী:ঢাকার ব্যক্তি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা গভর্নমেন্ট মুসলিম হাই স্কুলের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:১৯১০-এর দশকে জন্ম বিষয়শ্রেণী:২০শ শতাব্দীর বাঙালি বিষয়শ্রেণী:ঢাকা জেলার ব্যক্তি
হাওয়ার্ড উইলকক্স হ্যাগার্ড (১৯ জুলাই, ১৮৯১ - ২২ এপ্রিল, ১৯৫৯) একজন মার্কিন চিকিৎসক, শারীরতত্ত্ববিদ এবং লেখক ছিলেন।   কর্মজীবন  হ্যাগার্ড ইন্ডিয়ানার লা পোর্টেতে জন্মগ্রহণ করেছিলেন। তিনি ইয়েল বিশ্ববিদ্যালয় থেকে তার বিএস (১৯১৪) এবং এমডি (১৯১৭) ডিগ্রি নিয়েছিলেন। Blocker, Jack S; Fahey, David M; Tyrrell, Ian R. (2003). Alcohol and Temperance in Modern History: An International Encyclopedia, Volume 1. ABC-CLIO. p. 285.   ১৯১৭ সালে তিনি ইউনাইটেড স্টেটস ব্যুরো অফ মাইনসে একজন শরীরতত্ববিদ হিসেবে কাজ করেন। Faulconer, Albert; Keys, Thomas Edward. (1965). Foundations of Anesthesiology, Volume 1. C.C. Thomas. p. 321 প্রথম বিশ্বযুদ্ধের সময় তিনি মার্কিন যুক্তরাষ্ট্রের সেনাবাহিনীতে কেমিক্যাল ওয়ারফেয়ার সার্ভিসে একজন ক্যাপ্টেন ছিলেন। ইয়েল ইউনিভার্সিটিতে, তিনি কার্ডিওরেসপিরেটরি ফিজিওলজিতে গবেষণা পরিচালনা করেন এবং ইয়ানডেল হেন্ডারসনের সাথে H এবং H ইনহেলেটর আবিষ্কার করেন। Blocker, Jack S; Fahey, David M; Tyrrell, Ian R. (2003). Alcohol and Temperance in Modern History: An International Encyclopedia, Volume 1. ABC-CLIO. p. 285. ISBN 1-57607-833-7 হ্যাগার্ড ১৯২৬-১৯৫৬ সাল পর্যন্ত ইয়েল বিশ্ববিদ্যালয়ের অ্যাপ্লাইড ফিজিওলজি ল্যাবরেটরির পরিচালক ছিলেন।   তিনি চিকিৎসার ইতিহাসের বইয়ের লেখক ছিলেন যা ইতিবাচক পর্যালোচনা পেয়েছিল। Anonymous. (1929). Review: Enemies Of Medical Science. Reviewed Work: Devils, Drugs, And Doctors by Howard W. Haggard. The British Medical Journal 2 (3598): 1163 Curtis, James R. (1931). Reviewed Work: Devils, Drugs and Doctors. Social Science 6 (3): 324-325. Matthews, N. Sanford. (1932). Reviewed Work: The Lame, the Halt and the Blind by Howard W. Haggard. Bios: A Quarterly Journal of Biology 3 (4): 194-195. তিনি খ্রিস্টান বিজ্ঞান এবং বিশ্বাসের নিরাময়ের সমালোচনা করেছিলেন। Anonymous. (1930). Reviewed Work: The Conquest of Superstition by Science. Devils, Drugs, and Doctors by Howard W. Haggard. Science Progress in the Twentieth Century (1919-1933) 25 (97): 125-128.   তথ্যসূত্র   বিষয়শ্রেণী:১৮৯১-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিকল্প চিকিৎসার সমালোচক বিষয়শ্রেণী:মার্কিন সংশয়বাদী বিষয়শ্রেণী:মার্কিন শারীরতত্ত্ববিদ বিষয়শ্রেণী:মার্কিন চিকিৎসা লেখক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:খ্রিস্টান বিজ্ঞানের সমালোচক
ধনাগোদা নদী বাংলাদেশের দক্ষিণ-পূর্বাঞ্চলের কুমিল্লা ও চাঁদপুর জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ২২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনাগোদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১১।  উৎপত্তি ও প্রবাহ ধনাগোদা  নদীটি চাঁদপুর জেলার উত্তর মতলব উপজেলার বাগানবাড়ি ইউনিয়নে প্রবহমান মেঘনা আপার নদী থেকে উৎপত্তি লাভ করেছে। অতপর নদীটি একই উপজেলার ফরাজিকান্দি ইউনিয়ন অবধি প্রবাহিত হয়ে পুনরায়  মেঘনা আপার নদীতে পতিত হয়েছে।  বিপুল জলরাশি, মৎস্য ও প্রাণিকূলের বিশাল সম্ভারে সমৃদ্ধ এ নদী। সড়ক পথে বা নৌ পথে এখানে আসা যায়। মতলব উঃ ও মতলব দঃ এর মাঝে বিভক্তকারী এ নদী। মতলব ফেরী ঘাট একটি দর্শনীয় স্থান। ধনাগোদা নদীর উত্তর তীরে বাংলাদেশ পানি উন্নয়ন বোর্ড কর্তৃক বেড়ী বাঁধ নির্মাণ করা আছে। এই বেড়ী বাঁধ বা বন্যা নিয়ন্ত্রণ বাঁধটি মেঘনা-ধনাগোদা সেচ প্রকল্পের অংশ হিসেবে নির্মাণ করা হয়।   খালসমূহ  মতলব দক্ষিণ উপজেলা ও আশেপাশের অঞ্চলের বিভিন্ন খাল ধনাগোদা নদীর সাথে সংযুক্ত।  প্রথমে আসে জমজম খালের কথা। জমজম খালটি  মতলব দক্ষিণ উপজেলার দগরপুর গ্রাম হতে শুরু করে হাজীগঞ্জ উপজেলার রাজারগাঁও বাজার ও চাঁদপুর সদর উপজেলার মধুরোড রেলওয়ে স্টেশনের পাশ দিয়ে গিয়ে আলগী গ্রামের নিকট ডাকাতিয়া নদীতে গিয়ে মিশে যায়। ধনাগোদা নদীতে সংযুক্ত সাচার খালটি বিতারা, তেতৈয়া, কোমরকাশা হয়ে কচুয়া পৌর বাজারের (মূল বাজার) পশ্চিম পাশ ঘেঁষে উপজেলার দক্ষিণ অঞ্চলের কড়ইয়া, কালোচোঁ হয়ে কাঁঠালী গ্রামের কাছে এসে বোয়ালজুড়ি খালের সাথে মিশে হাজীগঞ্জের নিকট ডাকাতিয়া নদীর সঙ্গে যুক্ত হয়েছে।  বোয়ালজুড়ি খালটি ধনাগোদা নদীর মাছুয়াখাল প্রান্ত থেকে নারায়ণপুর বাজার হয়ে মেহারন, চারতভাঙ্গা, ধড্ডা হয়ে হাজীগঞ্জের নিকট ডাকাতিয়া নদী পর্যন্ত বিস্তৃত।   নৌ যোগাযোগ ও পারাপার  মেঘনা নদীর পাশাপাশি এক সময় ধনাগোদা নদীই ছিল মতলব উপজেলায় যোগাযোগের প্রধান মাধ্যম। ধনাগোদা নদীর লঞ্চ যোগাযোগ ব্যবস্থা মতলব দক্ষিণ উপজেলাকে ঢাকা ও নারায়ণঞ্জ শহরের সাথে যুক্ত করে। বর্তমানেও সীমিত আকারে এ নদীর মাধ্যমে একস্থান থেকে অন্যস্থানে মালামাল ও লঞ্চ যোগে যাত্রী পারাপার করা হয়।  মতলব উত্তর ও মতলব দক্ষিণ তথা চাঁদপুরের সাথে ঢাকার সড়ক পথে যোগাযোগ সহজ করার জন্য ধনাগোদা নদীর উপর দুইটি সেতু নির্মাণ করা হয়। একটি শ্রীরায়েরচর সেতু অপরটি মতলব সেতু ।  শ্রীরায়েরচর সেতুটি মতলব উত্তর উপজেলার বাংলাবাজার এবং কুমিল্লা জেলার দাউদকান্দি উপজেলার শ্রীরায়েরচরকে যুক্ত করে।  মতলব বাজার সংলগ্ন পূর্ব দিকে মতলব সেতুর দৈর্ঘ্য ৩০৪ দশমিক ৫১ মিটার। মতলব সেতুর নির্মাণ কাজ ২০১৫ সালের জানুয়ারিতে শুরু হয় এবং ২০১৯ সালের ১ জানুয়ারি যান চলাচলের জন্য উন্মুক্ত করা হয়।  পরিবেশ বিপর্যয় ও মৎস্য শিকার ধনাগোদা নদী থেকে স্থানীয়ভাবে ১৯৫০ সালের মৎস্য সংরক্ষণ আইন লঙ্ঘন করে বিভিন্ন স্থানে বেড়া দিয়ে মাছ শিকার করা হয়। ধনাগোদা নদী নাব্যতা হারিয়ে দিন দিন সরু হয়ে যাচ্ছে। এর সঙ্গে দখল-দূষণের সংকটের মুখে একদিকে যেমন পরিবেশ বিপর্যয় ঘটছে তেমনি হারিয়ে যাচ্ছে দেশীয় মাছ। ধনাগোদা নদী থেকে গত এক দশকে হারিয়ে গেছে ২০ প্রজাতির মাছ। ধনাগোদা নদীর তীরে বালু মহল গড়ে উঠায় পরিবেশ দূষিত হয়ে স্বাস্থ্য ঝুঁকিতে পড়েছে এলাকাবাসী।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:কুমিল্লা জেলার নদী বিষয়শ্রেণী:চাঁদপুর জেলার নদী বিষয়শ্রেণী:মতলব উত্তর উপজেলা
অথবা ইচিজোর ভেজা আকাঙ্ক্ষা, সিক্ত বাসনা, সায়ুরি ইচিজো: আর্দ্র কামনা, আকাঙ্ক্ষার অনুসরণ, এবং সায়ুরি ইচিজো: ভেজা কামনা — একটি ১৯৭২ সালের জাপানি চলচ্চিত্র যা নিক্কাতসুর রোমান পর্নো সিরিজের অন্তর্ভুক্ত। এটি পরিচালনা করেন তাতসুমি কুমাশিরো, যেখানে বিখ্যাত স্ট্রিপার সায়ুরি ইচিজো নিজ ভূমিকায় অভিনয় করেন, এবং তার সঙ্গে সহ-অভিনেত্রী ছিলেন কাজুকো শিরাকাওয়া ও হিরোকো ইসায়ামা। এই চলচ্চিত্রটি সিরিজের অন্যতম শ্রেষ্ঠ বলে বিবেচিত হয়; ১৯৯৯ সালে জাপানি সমালোচকেরা একে বিংশ শতাব্দীর ১০০টি শ্রেষ্ঠ জাপানি চলচ্চিত্রের তালিকায় স্থান দেন।  কাহিনিসংক্ষেপ প্রসিদ্ধ বাস্তব জীবনের স্ট্রিপার সায়ুরি ইচিজো এই কাল্পনিক কাহিনিভিত্তিক চলচ্চিত্রে নিজ ভূমিকায় অভিনয় করেছেন। কাহিনির মূল আবর্তন ঘটে ইচিজোর দুজন পুরুষের সঙ্গে সম্পর্ককে ঘিরে—তার প্রেমিক এবং স্ট্রিপ-ক্লাবের মালিক। ইচিজো স্ট্রিপটিজকে একটি শিল্পরূপ হিসেবে বিবেচনা করেন এবং আইনের সীমা ঠেলে এগিয়ে যান। হারুমি নামের একজন নবীন স্ট্রিপার, যিনি ইচিজোকে ছাড়িয়ে যেতে দৃঢ়প্রতিজ্ঞ, তার উপস্থিতি স্ট্রিপ-অভিনয়ে চরমতার মাত্রা বাড়িয়ে তোলে। এর ফলে পুলিশি হস্তক্ষেপ এবং একের পর এক গ্রেপ্তারের ঘটনা ঘটতে থাকে।Mosk. "Ichijo Sayuri: Nureta Yokujo". Variety (0042-2738), 16 January 1974, p.40. অভিনেতা তালিকা  সায়ুরি ইচিজো: নিজ ভূমিকায়  হিরোকো ইসায়ামা: হারুমি  কাজুকো শিরাকাওয়া: মারি  গো আওয়াজু: দৈকিচি  আকিরা তাকাহাশি: ইসামু  তামাকি কোমায়ামা: জিরো  তেতসুসেন নাকাহিরা: মাতাল ব্যক্তি  শোইচি ওজাওয়া: রামেন দোকানের মালিক  মোএকো এজাওয়া: নারী পুলিশ  কাফুসু নাকাদা: ডাকাডাকি করা ব্যক্তি  বোতান নাকাদা: ডাকাডাকি করা ব্যক্তি তথ্যসূত্র  টীকা  গ্রন্থপঞ্জি ইংরেজি          জাপানি            বিষয়শ্রেণী:জাপানি পর্নোগ্রাফিক চলচ্চিত্র বিষয়শ্রেণী:পিংক চলচ্চিত্র বিষয়শ্রেণী:১৯৭২-এর চলচ্চিত্র
হোসনে আরা শাহেদ () হলেন একজন বাংলাদেশী লেখক, কলাম লেখিকা, সম্পাদক, শিক্ষাবিদ। তিনি ঢাকার শেরেবাংলা বালিকা মহাবিদ্যালয়ের প্রাক্তন অধ্যক্ষ ছিলেন।  শিক্ষা ও কর্মজীবন হোসনে আরা ঢাকা বিশ্ববিদ্যালয়ের দর্শন বিভাগ থেকে স্নাতকোত্তর সম্পন্ন করেন। পরে ঢাকার শেরেবাংলা বালিকা মহাবিদ্যালয়ে অধ্যাপনা শুরু করেন। শেরেবাংলা বালিকা মহাবিদ্যালয়ের অধ্যক্ষ হিসেবে তিনি কর্মজীবন থেকে অবসর নেন।  সাহিত্যজীবন হোসনে আরার লেখার প্রধান বিষয়বস্তু হলো মানুষ, মাতৃভূমি, মাতৃভাষা এবং দারিদ্র পীড়িত মানুষের জীবনযুদ্ধ। ২০১২ সালের বইমেলায় প্রকাশির তার বাংলাদেশে বাংলাভাষা গ্রন্থে তিনি মাতৃভাষা হিসেবে বাংলা এবং শুদ্ধ বাংলা চর্চার গুরুত্ব তুলে ধরেছেন। ২০১৬ সালে ফেব্রুয়ারিতে প্রকাশিত শত পাতা গ্রন্থে ছোট ছোট অনুভূতির সচেতন উপলব্ধিতে কিছু শিক্ষণীয় বিষয় তুলে ধরেছেন। তার গল্প সরোজিনীর ছবি দিল্লী বিশ্ববিদ্যালয়-এর আধুনিক ভারতীয় ভাষা ও সাহিত্য শিক্ষা বিভাগে পড়ানো হয়।  ব্যক্তিগত জীবন ব্যক্তিগত জীবনে হোসনে আরা এ. এফ. শাহেদ আলীর সহধর্মিণী। এই দম্পতির দুই ছেলে এবং এক মেয়ে।  গ্রন্থাবলী বই  বছর বই প্রকাশক ১৯৭৭ চলমান দিন বাংলাদেশ বুক ইন্টারন্যাশনাল ১৯৭৮ নিহত আগুন্তুক ওয়ারী বুক সেন্টার ১৯৮০ বৈরী সমাজ ওয়ারী বুক সেন্টার ১৯৮৬ গিন্নীর ডাইরি বইঘর ১৯৮৬ জীবন থেকে নওরোজ ১৯৮৮ ডায়নার ছেলে, সোনাভানের মেয়ে পালক২০০৬ স্মৃতিময় ঢাকা বিশ্ববিদ্যালয় ঢাকা বিশ্ববিদ্যালয় এ্যালামনাই এ্যাসোসিয়েশন প্রবন্ধ সংকলন চন্দ্রাবতী একাডেমি ২০০৮ বাংলাদেশের শিক্ষাব্যবস্থা সূচীপত্র শাড়ি  বাংলা একাডেমি২০০৮ বাংলাদেশের মুক্তিযুদ্ধ সূচীপত্র মরু ঝরনা ২০১২ বাংলাদেশে বাংলাভাষা ২০১৬ শত পাতা আমাদের প্রিয় বঙ্গবন্ধু নিখিল প্রকাশন  সম্পাদিত বই  Dhaka University in the Nineties, Unforgettable Dhaka University, ফেব্রুয়ারি, ২০০৬, প্রকাশক: ঢাকা বিশ্ববিদ্যালয় এ্যালামনাই এ্যাসোসিয়েশন।  মুক্তিযুদ্ধের শতগল্প, ২০০১, প্রকাশক: গ্লোব লাইব্রেরী  কলাম    পুরস্কার বাংলাদেশ লেখিকা সংঘ পুরস্কার (১৯৯৮)  ঢাকা বিশ্ববিদ্যালয় দর্শন বিভাগ এ্যালামনাই এ্যাসোসিয়েশন বিশেষ পুরস্কার (২০১২)  সামাজিক কর্মকাণ্ড তিনি গণবিশ্ববিদ্যালয়-এর একজন ট্রাস্টি মেম্বার।  আরও দেখুন তাহমিমা আনাম মুসলিম লেখক ও কবিদের তালিকা  তথ্যসূত্র  বহিঃসংযোগ গুগল বুকস-এ হোসনে আরা শাহেদ   বিষয়শ্রেণী:২১শ শতাব্দীর বাংলাদেশী লেখিকা বিষয়শ্রেণী:ঢাকার লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী নারী ঔপন্যাসিক বিষয়শ্রেণী:বাংলাদেশী লেখিকা বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:১৯৪৩-এ জন্ম বিষয়শ্রেণী:২০২২-এ মৃত্যু
তারা বাইম (), (বৈজ্ঞানিক নাম: Macrognathus aral) হচ্ছে একটি ছোট মাছ। এটি সাধারণত চলমান বা স্থিতিশীল স্বাদু পানির মাছ। এটির দৈর্ঘ্য  ।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪  স্বভাব এবং আবাসস্থল প্রজননের পর এদের ডিম সাধারণত শৈবালের উপর যুক্ত হয়ে বা জমা হয়ে থাকে।  বিস্তৃতি তারা বাইম পাকিস্তান, ভারত, বাংলাদেশ, নেপাল এবং মায়ানমারের পাওয়া যায়।  মন্তব্য সম্প্রতি, গবেষণার দেখা গেছে যে, প্রজাতি একবার শ্রীলংকায় প্রাপ্ত Macrognathus Aral হিসেবে বিবেচনা করা প্রজাতিটি আসলে একটি পৃথক প্রজাতি যার নাম হচ্ছে Macrognathus pentophthalmos।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ বিষয়শ্রেণী:স্বাদু পানির মাছ বিষয়শ্রেণী:১৮০১-এ বর্ণিত মাছ
নাহরকাটিয়া (নাহারকাটিয়া বা নাহোরকাটিয়া) হল ভারতের আসাম রাজ্যের ডিব্রুগড় জেলার একটি শহর এবং নগর অঞ্চল কমিটি। এটি জ্বালানী এবং গ্যাসের ভূগর্ভস্থ ভাণ্ডারের জন্য সুপরিচিত। এর আগে,  অয়েল ইন্ডিয়া লিমিটেডের প্রধান অফিস দুলিয়াজান শহরটি এর বৃত্তের মধ্যে ছিল। যাইহোক, শহরদুটি কাছাকাছি, ৩০ মিনিটের মধ্যে পৌঁছে যাওয়া যায়।  জনসংখ্যার উপাত্ত ২০১১ সালে ভারতের আদমশুমারি অনুসারে, নাহরকাটিয়ার জনসংখ্যা হল ১৮,৩৭ জন, এর মধ্যে ৯,৭৯০ জন পুরুষ এবং ৯,১৪৭ জন মহিলা। এখানকার সাক্ষরতার হার ৮৭.২৯%, রাজ্যের গড় ৭২.১৯% এর তুলনায় অনেক বেশি। পুরুষদের মধ্যে সাক্ষরতার হার ৯১.২৩%, মহিলাদের সাক্ষরতার হার ৮৩.০৮%। এই শহরর জনসংখ্যার ৯.৭৬% এর বয়স ৬ বছর তার কম।  শহরটিতে বহু সম্প্রদায়ের সংমিশ্রণ দেখতে পাওয়া যায়, মূলত অসমীয়া, বাঙালি, ভারতীয় গোর্খা, রাজস্থানী, বিহারি এবং অনেক মারোয়ারী এই জনপদ শহর অঞ্চলে বাস করে। কয়েকটি পাঞ্জাবি পরিবারও বহু বছর ধরে এই শহরে বাস করছে।  তবে, বৌদ্ধ ফকিয়াল বা তাই-ফাকে নামে পরিচিত একটি  মঙ্গোলিয় উপজাতির বংশধররাও, এই শহরের বাইরে থাকে। তাদের গ্রামে একটি বৌদ্ধ বিহার রয়েছে এবং তাদের হাতে বোনা হস্তশিল্পগুলি খুব সুন্দর। মঠটি পর্যটকদের একটি আকর্ষণ কেন্দ্র এবং নির্মল পরিবেশে ধ্যান করার স্থান হিসাবে বিবেচিত হয়।Namphake Village , Naharkatiya এখানে তিনটি চা রোপণ কেন্দ্র থাকার কারণে শহরটি আরও আকর্ষণীয়।  এছাড়াও কিছু বোড়ো, মণিপুরী মানুষজন শহরের বাইরের বাসিন্দা।  পরিবহন  নাহরকাটিয়া রেলওয়ে স্টেশনটি প্রান্তিক স্টেশন হিসাবে কাজ করে। এই শহরটি দুলিয়াজান, নামরূপ, তিনসুকিয়া, ডিব্রুগড়, মোরান, গুয়াহাটি, জোরহাট এবং শিবসাগর শহরের সাথে ঘন ঘন বাস পরিষেবা দিয়ে যুক্ত।  ভূগোল ব্রহ্মপুত্রের শাখা নদী বুড়ি দিহিং এই শহরের মধ্যে দিয়ে বয়ে গেছে।  সাসোনি গজপুরিয়া, গাভোরু ডোলোং, মারবিল ইকো-ট্যুরিজম, নামফাকে ইত্যাদি গ্রামগুলি কয়েক কিলোমিটার দূরেই অবস্থিত।  ইতিহাস তাই-আহোম রাজা বা খোরা রাজা শিউখাম্ফার দত্তক পুত্র যুবরাজ নাহরকে শাস্তি হিসেবে মৃত্যুদণ্ড দিয়েছিলেন কালিয়া চাওদাং। এই শাস্তিদানের ইতিহাসের সাথে নাহরকাটিয়া নামটি জড়িত। স্থানীয় বক্তব্য অনুযায়ী, মন্ত্রীসহ গুরুত্বপূর্ণ তাই-অহোম অভিজাতদের বিরুদ্ধে তার অপকর্মের জন্য, 'এক অহোম উচ্চবংশজাত কালিয়া চাওদাং'কে রাজপুত্র নাহরকে শাস্তি দেওয়ার দায়িত্ব অর্পণ করা হয়েছিল। এই কালিয়া ওরফে কোলা চাওদাং শেষ পর্যন্ত আজকের নাহরকাটিয়া রেলস্টেশনের কাছে এসে নিজ বসতি স্থাপন করেন, এবং এরপর থেকে, এই অঞ্চলের নাম নাহরকটিয়া হয়ে ওঠে। নাহর + কাটিয়া, অর্থাৎ, যে ব্যক্তি তাই-অহোম রাজা শিউখাম্ফার নির্দেশে নাহরকে কাটা বা শিরশ্ছেদ করেছিলেন তিনি সেখানেই এসেছিলেন।  অর্থনীতি এই শহরটি কাছাকাছি চা বাগান এবং গ্রামগুলির বাণিজ্যিক কেন্দ্র। কয়েক কিলোমিটার দূরে জয়পুরের পাশে একটি ঘন জঙ্গল আছে এবং এর মধ্য দিয়ে গিয়ে অরুণাচল প্রদেশে প্রবেশ করা যায়, এবং সেখানে অবৈধ কাঠ ব্যবসা চলে। নিয়ন্ত্রণের মাধ্যমে অবৈধ কাঠ ব্যবসা হ্রাস করা হয়েছে।  তথ্যসূত্র  আরও দেখুন  নাহারকাটিয়া কলেজ  বিষয়শ্রেণী:আসাম রাজ্যের শহর
মাতিয়াস রাফায়েল লাকাভা গনসালেস (; জন্ম: ২৪ অক্টোবর ২০০২; মাতিয়াস লাকাভা নামে সুপরিচিত) হলেন একজন ভেনেজুয়েলীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি ফুটবল ক্লাব এবং ভেনেজুয়েলা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, লাকাভা ভেনেজুয়েলা অনূর্ধ্ব-১৭ দলের হয়ে ভেনেজুয়েলার বয়সভিত্তিক পর্যায়ে অভিষেক করেছিলেন। প্রায় তিন বছর যাবত ভেনেজুয়েলার বয়সভিত্তিক দলের হয়ে খেলার পর, তিনি ২০২৪ সালে ভেনেজুয়েলার হয়ে আন্তর্জাতিক পর্যায়ে অভিষেক করেছেন; ভেনেজুয়েলার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মাতিয়াস রাফায়েল লাকাভা গনসালেস ২০০২ সালের ২৪শে অক্টোবর তারিখে ভেনেজুয়েলার কারাকাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লাকাভা ভেনেজুয়েলা অনূর্ধ্ব-১৭, ভেনেজুয়েলা অনূর্ধ্ব-২০ এবং ভেনেজুয়েলা অনূর্ধ্ব-২৩ দলের হয়ে খেলার মাধ্যমে ভেনেজুয়েলার প্রতিনিধিত্ব করেছেন। ২০১৭ সালে তিনি  ভেনেজুয়েলা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল ভেনেজুয়েলা  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভেনেজুয়েলীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:ভেনেজুয়েলার আন্তর্জাতিক যুব ফুটবলার বিষয়শ্রেণী:ভেনেজুয়েলার অনূর্ধ্ব-১৭ আন্তর্জাতিক ফুটবলার বিষয়শ্রেণী:ভেনেজুয়েলার অনূর্ধ্ব-২০ আন্তর্জাতিক ফুটবলার বিষয়শ্রেণী:ভেনেজুয়েলার অনূর্ধ্ব-২৩ আন্তর্জাতিক ফুটবলার বিষয়শ্রেণী:ভেনেজুয়েলার আন্তর্জাতিক ফুটবলার
সলিমুল্লাহ ফাহমি (১৯০৫/৬-১৯৭৫), যিনি আবদুল মাকরিম সলিমুল্লাহ (ফাহমি) নামেও পরিচিত, ছিলেন একজন বাঙালি আমলা যিনি ব্রিটিশ ভারত ও পাকিস্তান সরকারে দায়িত্ব পালন করেছিলেন। তিনি ছিলেন উর্দু ভাষার একজন উল্লেখযোগ্য কবি ও লেখক। তার নেতৃত্বে বাংলাদেশ স্কাউটসের গঠিত হয়।   জীবনের প্রথমার্ধ  ফাহমি ১৯০৬ সালের ১৪ অক্টোবর জন্মগ্রহণ করেন (অন্য সূত্রে ১৯০৫)।   কর্মজীবন  ফাহমিকে শরণার্থী শিবিরের দায়িত্বে রাখা হয়েছিল যেখানে ১৯৪৬ বিহার দাঙ্গা পালিয়ে আসা মুসলমানরা বাস করে। তিনি শরণার্থী শিবির পরিচালনায় বাংলাদেশের ভবিষ্যত রাষ্ট্রপতি শেখ মুজিবুর রহমানের সাথে ঘনিষ্ঠভাবে কাজ করেছিলেন।  ২২মে ১৯৪৮ সালে  প্রবীণ স্কাউটার সলিমুল্লাহ ফাহমীর নেতৃত্বে  ঢাকায় গঠিত হয়েছিল ইস্ট বেঙ্গল স্কাউট এসোসিয়েশন। যা বাংলাদেশ স্বাধীনতার তার নাম পরিবর্তন করে রাখা হয় বাংলাদেশ স্কাউটস।  ফাহমি পাকিস্তান সরকারের খাদ্য ও কৃষি মন্ত্রণালয়ের যুগ্ম সচিব ছিলেন। তিনি ঢাকা বিশ্ববিদ্যালয়ের চারুকলা ইনস্টিটিউটের উন্নয়নে সহায়তা করেন।  ফাহমি উর্দুতে জাউক-ই-সলিম নামে একটি কবিতার সংকলন লিখেছেন। তিনি পাকিস্তান হিস্টোরিক্যাল সোসাইটির সদস্য ছিলেন। তিনি পাকিস্তানের কৃষি উন্নয়ন ব্যাংকের মহাব্যবস্থাপক ছিলেন।   ব্যক্তিগত জীবন  সাঈদা সেলিম ফাহমিকে বিয়ে করেছিলেন ফাহমি। তাদের মেয়ে খালিদা ফাহমি (১৯৩১-২০১৪) বাংলাদেশ টেলিভিশনের ডেপুটি ডিরেক্টর জেনারেল হবেন, দক্ষিণ এশিয়ায় এই পদে অধিষ্ঠিত প্রথম মুসলিম মহিলা।   মৃত্যু  ফাহমি ১৯৭৫ সালে মারা যান। পাকিস্তানের সলিমুল্লাহ ফাহমি প্রাইমারি মেমোরিয়াল স্কুলের নামকরণ করা হয়েছে তার নামে। তার উর্দু ও ফারসি বই এবং স্ক্রিপ্টের সংগ্রহ ঢাকা জাদুঘর এবং বাংলাদেশ লোক-প্রশাসন প্রশিক্ষণ কেন্দ্র দান করা হয়েছিল।   তথ্যসূত্র   বিষয়শ্রেণী:১৯৭৫-এ মৃত্যু বিষয়শ্রেণী:১৯০৬-এ জন্ম বিষয়শ্রেণী:বাংলাদেশী সরকারি চাকরিজীবী বিষয়শ্রেণী:উর্দু কবি
ক্লাউদিও রোদ্রিগেস গোমেস (, ; জন্ম: ২৯ আগস্ট ১৯৯৮; গুগা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৯ সালে, গুগা ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন ক্লাউদিও রোদ্রিগেস গোমেস ১৯৯৮ সালের ২৯শে আগস্ট তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গুগা ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালের ২রা জুন তারিখে তিনি গুয়াতেমালা অনূর্ধ্ব-২৩ দলের বিরুদ্ধে ম্যাচে ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3192312  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ধীরাজ ভট্টাচার্য (জন্ম:৫ নভেম্বর, ১৯০৫, মৃত্যু: ১৯৫৯) উপমহাদেশীয় চলচ্চিত্রের এক নক্ষত্রের নাম। পঞ্চাশের দশকের সিনেমায় অভিনয় করে তিনি লক্ষ মানুষের হৃদয় জয় করে নিয়েছিলেন।  প্রাথমিক জীবন ও শিক্ষা ১৯০৫ সালে এক শিশু জন্মগ্রহণ করেন যশোর জেলাস্থ কেশবপুর উপজেলার পাঁজিয়া গ্রামে । নাম তার রাখা হয় ধীরাজ। তার পিতা ছিলেন ললিতমোহন ভট্টাচার্য, পেশায় একজন শিক্ষক।  ধীরাজ বাবুর শিক্ষাজীবনের শুরু হয় নিজ গ্রাম পাঁজিয়ার স্কুলে। পরবর্তীতে তিনি ভর্তি হন কলকাতার মিত্র ইনস্টিটিশনে এবং তিনি ১৯২৩ সালে পাশ করেন ম্যট্রিকুলেশন। এরপর তিনি ভর্তি হন আশুতোষ কলেজে। এই কলেজে পড়ার সময় সিনেমার প্রতি প্রবল আগ্রহ জন্মে তার। ফলে কলেজ পাশ করা সম্ভব হয়ে ওঠেনি।  কর্মজীবন কর্মজীবনের শুরুটা হয় একটি নির্বাক চলচ্চিত্রে অভিনয়ের মাধ্যমে। চলচ্চিত্রটি ১৯২৪ সালে নির্মিত হয়। যার চিত্র পরিচালক ছিলেন জ্যোতিষ বন্দ্যোপাধ্যায়। কিন্তু এই চলচ্চিত্রে অংশগ্রহণ তার পরিবার মেনে নেয়নি। ফলে চলচ্চিত্র তাকে ছাড়তে হয়। এবং বাবার কথায় ভর্তি হন পুলিশের কলকাতা জোনের ইন্টেলিজেন্স ব্রাঞ্চে। তারপর তার বদলি হয় বার্মায়। কিন্তু কিছু অসুবিধার কারণে তাকে চাকরি ছাড়তে হয়। ১৯২৩-১৯২৪ সালের দিকে পুলিশ কর্মকর্তা হিসেবে কক্সবাজারের টেকনাফে কর্মরত ছিলেন তিনি।  আবার কলকাতায় ফিরে তিনি সিনেমায় অংশগ্রহণের চেষ্টা করেন। সেই সময় ১৯৩০ সালে তার পরিচয় হয় চিত্র পরিচালক মধুবাবুর সঙ্গে। মধুবাবু তখন সিনেমার জন্য নতুন নায়ক খুঁজছিলেন। তখই ধীরাজকে দেখে ভাল লেগে যায় মধু বাবুর। এরপর থেকে আর ধীরাজকে পিছনে তাকাতে হয়নি।।  অভিনীত কিছু চলচ্চিত্র ধীরাজ অভিনীত কিছু নির্বাক চলচ্চিত্র হলোঃ-   সতীলক্ষ্মী,  গিরিবালা,  কাল পরিণয়,  মৃণালিনী এবং   নৌকাডুবি।  </div> এই সবাক যুগে এসে ধীরাজের প্রথম ছবি হলো কৃষ্ণকান্তের উইল। আরো কিছু সবাক চলচ্চিত্রঃ-    যমুনা পুলিন,   দক্ষযজ্ঞ,  বসন্তসেনা,  নরনারায়ণ,  কৃষ্ণসুদামা।  </div> এছাড়া আরো কিছু চলচ্চিত্রে অভিনয় করে ধীরাজ কাঁপিয়ে দিয়েছিলেন । যেমনঃ-    মরণের পরে,  হানাবাড়ী  রাত একটা  ডাকিনলার চর,  ধূমকেতু।  </div>  সাহিত্য  সাহিত্যে ধীরাজের আগ্রহ ছিল। চলচ্চিত্রের পাশাপাশি লিখেছেন দুটি আত্মজীবনীমূলক গ্রন্থ। গ্রন্থদুটি হচ্ছে একটি যখন নায়ক ছিলাম এবং যখন পুলিশ ছিলাম । এছাড়া তার আরো কিছু গ্রন্থ রয়েছে। যেমনঃ মন নিয়ে খেলা, সাজানো বাগান, মহুয়া মিলন ইত্যাদি।  পরলোকগমন এই জনপ্রিয় অভিনেতা ১৯৫৯ সালে মৃত্যুবরণ করেন। জীবনে তিনি অনেক পুরস্কারে ভূষিত হয়েছেন।  তথ্যসূত্র  বিষয়শ্রেণী:১৯০৫-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:বাঙালি অভিনেতা বিষয়শ্রেণী:ভারতীয় অভিনেতা বিষয়শ্রেণী:যশোর জেলার ব্যক্তি বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বাঙালি লেখক